
# Фәүзия Солтан: «Суга сал сагышыңны»

(ШИГЫРЬ)

Елмаюың – кояш балкышы,

Күз карашың моңсу, сагышлы.

Гомер юлың авыр уздымы?

Тормыш җиле бик тә тозлымы?

Очкын чәчеп ала бер мизгел

Күз карашың. Бетсен сагышың.

Сал хәсрәтең тирән дәрьяга,

Алып китсен сулар агышы.

Елмаюың белән балкып тор,

Җан сөенсен синең караштан.

Һәр минутта әйтик сөенеп:

«Дөнья ямьле! Яшим! Яратам!»


Следите за самым важным и интересным в Telegram-каналеТатмедиа

## Нет комментариев
Фәүзия Солтан: «Суга сал сагышыңны»